**Csongrád Város Polgármesterétől**

***„M”***

Száma: Pü/7-1/2022.

Témafelelős: Dr. Juhász László jegyző

**E l ő t e r j e s z t é s**

**a Csongrád Városi Önkormányzat Képviselő-testületének**

**2022. február 24-i ülésére**

Tárgy: Javaslat önkormányzati intézményeket, gazdasági társaságokat érintő szervezeti átalakításra

**Tisztelt Képviselő-testület!**

A 2022. évi költségvetés előterjesztése határozati javaslata 8. pontja rendelkezik arról, hogy a városüzemeltetés hatékonyabb ellátása, létesítményeink feladat centrikusabb működtetése érdekében több intézményünket, gazdasági társaságunkat érintő szervezeti átalakítás kezdeményezéséről rendelkezik.

A fenti célok érdekében az alábbi szervezet átalakítási elvek, irányok elfogadását javasolom.

1. **Városellátó Intézmény tekintetében**

* feladata maradna a városüzemeltetés (utak, járdák, közterületek, játszóterek üzemeltetése), fák-, zöldfelületek gondozása, bel- és csapadékvíz elvezetés, szúnyogirtás, piac és temetőüzemeltetés,
* elkerülne az intézménytől az Ifjúsági Ház és a sportpálya üzemeltetése.

1. **Csongrádi Közmű Kft.**

* a távhőszolgáltatás működtetése maradna meg, távlatban a Csoterm Kft-vel történő cégegyesülés,
* elkerülne a cégtől a Városi Gyógy- és Standfürdő üzemeltetése (a tervek szerint a szezon végével), az Ipari Parkban lévő Béri Balogh Ádám szolgáltatóház üzemeltetése.

1. **Vendégváró Szociális Szövetkezet**

* a szövetkezet beolvad a létesítmény fenntartóba változatlan feladatkörökkel, (Bökényi Közösségi Ház és a Dob utcai 3 db apartman üzemeltetése.)

Így tehát, a megalapítani javasolt létesítményüzemeltető (intézmény, vagy gazdasági társaság) az alábbi feladatokat kapná:

* Városi Gyógy- és Strandfürdő üzemeltetése,
* Városi Sporttelep és Ifjúsági Ház működtetése,
* Bökényi Közösségi Ház és a Dob utcai apartmanház működtetése,
* Béri Balogh Ádám szolgáltatóház és az Ipari Park működtetése.

Mindezek alapján a létesítményüzemeltető koncentráltan tudná mind az emberi erőforrás, mind a rendelkezésre álló anyagi források felhasználásával üzemeltetni a jelzett ingatlanainkat az ehhez kapcsolódó feladatok ellátását. Ez alapján az érintett intézmények koncentráltan az alapfeladataikat tudnák végezni, profiltisztításon esnének át.

Ezen túlmenően más településekhez hasonlóan fejlesztési és beruházási feladatokat is kaphat.

**Határozati javaslat**

Csongrád Városi Önkormányzat Képviselő-testülete megtárgyaltaa „Javaslat önkormányzati intézményeket, gazdasági társaságokat érintő szervezeti átalakításra” című elterjesztést és az alábbi határozatot hozza:

A Képviselő-testület az előterjesztésben foglaltakkal elviekben egyetért. Felkéri a polgármestert, hogy legkésőbb a 2022. áprilisi testületi ülésre tegye meg a létesítmény fenntartó kialakítására és működtetésére vonatkozó javaslatát.

Felelős: Bedő Tamás polgármester

Határidő: folyamatos

Csongrád, 2022. február 16.

Bedő Tamás

polgármester